Source: http://senica.sk/clanok/vodna-nadrz-kunov-upozornenie-v-zmysle-s-4-ods-2-zakona-c-543-2002-z-z-o-ochrane-prirody-a-krajiny-v-zneni-neskorsich-predpisov
Timestamp: 2017-12-17 09:49:37+00:00

Document:
Vodná nádrž Kunov - upozornenie v zmysle § 4 ods. 2 zákona Č. 543/2002 Z.z. o ochrane prírody a krajiny v znení neskorších predpisov | Mesto Senica – oficiálne stránky
publikované: 29.11.2017 - 16:02 // aktualizácia: 29.11.2017 - 16:10 // zobrazené: 75
Vodná nádrž Kunov - upozornenie v zmysle § 4 ods. 2 zákona Č. 543/2002 Z.z. o ochrane prírody a krajiny v znení neskorších predpisov
Okresný úrad Senica, odbor starostlivosti o životné prostredie ako príslušný orgán štátnej správy ochrany prírody a krajiny podľa § 64 a § 68 písm. g) zákona č. 543/2002 Z. z. o ochrane prírody a krajiny v znení neskorších predpisov (ďalej len "zákon") na základe podania " Vodná nádrž Kunov - návrh na využívanie a ochranu územia", doručeného listom č . CHKO/ZA/390/2017 od ŠOP SR, SCHKO Záhorie, Vajanského 17, 901 01 Malacky zo dňa 03.11.2017 v zmysle § 4 ods. 2 zákona Vás v súlade s § 4 ods. 2 zákona upozorňuje, na výskyt chránených druhov vtákov hniezdiacich na
novovybudovanom ostrove na Vodnej nádrži Kunov v k. ú. Kunov a ich nevyhnutnú ochranu s cieľom zabezpečiť ich úspešné hniezdenie, zabránenie vzniku stresových reakcií nelietajúcich mláďat pri používaní najmä motorových plavidiel v blízkosti ostrova, zabránenie poškodzovaniu brehov pri navštevovaní ostrova a zabezpečenie pokoja pre migrujúce druhy vtákov.
Vzhľadom na aktívny rybolov ako aj rekreačnú sezónu (letnú/zimnú) a aktivít spojených s využívaním Vodnej nádrže Kunov hrozí nebezpečenstvo ohrozovania chránených druhov
hniezdiacich i migrujúcich vtákov a na základe uvedeného orgán ochrany prírody upozorňuje správcu vodnej plochy ako i užívateľov vodnej plochy na povinnosť zabezpečenia ochrany ostrova
vybudovaného za účelom ochrany a hniezdenia chránených druhov vtákov s určením nasledovných podmienok k vykonávaniu činností zabezpečujúcich ochranu prírody a krajiny nasledovne:
• celoročný zákaz vstupu na ostrov,
• celoročný zákaz vstupu do zóny vo vzdialenosti 50 m od ostrova,
• používanie vodných plavidiel a vstup na ostrovy je povolené pracovníkmi ŠOP SR alebo nimi povereným osobám za účelom vykonania monitoringu hniezdiacich populácií vtákov a prípadných zásahov do ostrovnej vegetácie pre udržanie vhodných podmienok pre hniezdenie chránených druhov vtákov,
• označenie ostrova bude zabezpečené zákazovými tabuľami,
• označenie pobrežnej oblasti vodnej nádrže informačnými tabuľami,
• označenie zóny okolo ostrova pomocou plávajúcich bójí.
Podľa § 4 ods. 2 zákona, ak činnosť uvedená v § 4 ods. l zákona vedie k ohrozeniu existencie druhov rastlín a živočíchov alebo k ich degenerácii, k narušeniu rozmnožovacích schopností alebo
k zániku ich populácie, orgán ochrany prírody túto činnosť po predchádzajúcom upozornení obmedzí alebo zakáže.
Podľa § 4 ods. 1 zákona každý je pri vykonávaní činnosti , ktorou môže ohroziť, poškodiť alebo zničiť rastliny alebo živočíchy, alebo ich biotopy, povinný postupovať tak, aby nedochádzalo
k ich zbytočnému úhynu alebo k poškodzovaniu a ničeniu.
Chránené živočíchy je podľa § 35 ods. 1 zákona zakázané:
c) úmyselne rušiť v jeho prirodzenom areáli, najmä v období hniezdenia,
rozmnožovania, výchovy mláďat, zimného spánku alebo migrácie,
Ing. Pavol Dynka
VN Kunov - upozornenie OÚ Senica
(pdf - 778.19 kB)

References: § 4
 § 4
 § 64
 § 68
 § 4
 § 4
 § 4
 § 4
 § 4
 § 35